Anul 2024 marchează un punct de cotitură în sectorul jocurilor de noroc online din România, fiind martorul unor schimbări radicale, care au tulburat puternic operatorii existenți. Concret, două companii notabile, Manhattan și Baumbet, au fost forțate să-și închidă operațiunile online, iar numărul de companii licențiate cu clasa I la Oficiul Național pentru Jocuri de Noroc (ONJN) a scăzut deja de la 34, la 32.
Deciziile acestor firme de a renunța la piața românească de gambling au venit ca reacții directe la noile politici fiscale impuse de guvern, care au majorat substanțial taxele pentru operatorii de jocuri de noroc. În particular, Manhattan a ales să nu-și reînnoiască licența după expirare, în timp ce Baumbet a preferat să se retragă, în ciuda faptului că avea licența valabilă până în anul 2027, doar pentru că nu dorește să achite noile taxe impuse, informează top-cazinouri-online.ro.
Acest trend de retragere a fost perceput ca un semnal de alarmă în industrie, unde surse de pe piață anticipează că alte falimente ar putea urma, mai ales printre operatorii mici și mijlocii. Aceste previziuni subliniază presiunea crescută pusă pe companii de noile cerințe financiare și reglementări, care ar putea reduce diversitatea pe piața jocurilor de noroc online și ar putea limita opțiunile consumatorilor.
Ordonanța de urgență 82/2023, un factor determinant în ecuația acestor evoluții, a implementat majorarea taxelor pentru licențele de operare în domeniul jocurilor de noroc. Aceste majorări sunt substanțiale: de exemplu, taxele pentru licența de pariuri în cotă fixă s-a dublat, de la 100.000 euro, la 200.000 euro, iar pentru cazinouri, tariful anual a crescut de la 115.000 euro, la 150.000 euro. Modificările afectează toate segmentele industriei, inclusiv operatorii de jocuri online și furnizorii de software.
Pe lângă impactul financiar direct, OUG 82/2023 introduce și reguli mai stricte legate de comercializarea băuturilor alcoolice în spațiile unde se desfășoară jocuri de noroc. Aceste reglementări vizează limitarea accesului la alcool în locațiile cu jocuri de noroc, ca măsură suplimentară de responsabilizare și protecție a consumatorilor.
Mai mult, ordonanța impune companiilor străine care oferă servicii de jocuri de noroc online în România să-și înființeze entități legale în țară. Această cerință vizează asigurarea unei mai bune reglementări și fiscalizări a activităților acestor companii, subliniind dorința autorităților de a consolida integritatea și transparența în acest sector.
În contextul acestor evoluții, industria jocurilor de noroc online din România se află la un punct de cotitură, fiind nevoită să se adapteze la un peisaj regulator și fiscal care se află într-o continuă schimbare. Operatorii trebuie să estimeze impactul pe care îl vor avea aceste schimbări pe termen lung și să se adapteze pentru a supraviețui și prospera în noile condiții.
Aceste evenimente reflectă tensiunile dintre nevoia de reglementare (care presupune eficientizarea taxării și îmbunătățirea politicilor de joc responsabil) și sustenabilitatea economică a industriei, care nu de puține ori și-a văzut existența amenințată, în ultimii ani.